AIŠKINAMASIS RAŠTAS

Dėl Molėtų rajono savivaldybės tarybos 2023 m. birželio 29 d. sprendimo Nr.B1-135 „Dėl pritarimo projektui „Visos dienos mokyklos modelio diegimas Molėtų pradinėje mokykloje“ 2 punkto pakeitimo

1. **Parengto tarybos sprendimo projekto tikslai ir uždaviniai:**

2023 m. birželio 29 d. vykusio Tarybos posėdžio metu buvo priimtas Tarybos sprendimas Nr.B1-135, kuriame numatyta pritarti, kad Molėtų rajono savivaldybės administracija organizuotų projekto „Visos dienos mokyklos modelio diegimas Molėtų pradinėje mokykloje“ įgyvendinimą pagal 2022–2030 m. Utenos regiono plėtros planą ir Pažangos priemonės NR. 12-003-03-02-17 (RE) „Plėtoti įvairialypį švietimą vykdant visos dienos mokyklų veiklą“ finansavimo gaires ir įsipareigoti skirti ne mažiau kaip 6,36 proc. visų tinkamų finansuoti išlaidų bei finansuoti visas tinkamas finansuoti išlaidas, kurių nepadengia projektui skirtos finansavimo lėšos, bei visas netinkamas finansuoti, tačiau tik būtinas projektui įgyvendinti, išlaidas.

Atsižvelgiant į 2023-08-16 gautą Viešosios įstaigos Centrinės projektų valdymo agentūros raštą „Dėl projekto įgyvendinimo plano vertinimo stabdymo“ ir vadovaujantis Lietuvos Respublikos Vyriausybės 2023 m. liepos 31 d. nutarimu Nr. 612 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ Lietuvai skirtų lėšų paskirstymo“, kuriame įtvirtintos nuostatos dėl privalomo nuosavo įnašo dydžio nustatymo ne mažiau 15 proc., tikslinamas 2023 m. birželio 29 d. Tarybos sprendimo Nr.B1-135 2 punktas. Tikslinamas punkte nurodytas įsipareigojimas „skirti ne mažiau kaip 6,36 proc. visų tinkamų finansuoti išlaidų“ į „skirti ne mažiau kaip 15 proc. visų tinkamų finansuoti išlaidų“.

Sprendimo tikslas - įvykdyti išankstines sąlygas, būtinas projektui įgyvendinti. Sprendimu patvirtinamas Molėtų rajono savivaldybės prisidėjimas prie projekto „Visos dienos mokyklos modelio diegimas Molėtų pradinėje mokykloje“ ne mažiau 15 proc. visų tinkamų finansuoti projekto išlaidų.

1. **Siūlomos teisinio reguliavimo nuostatos:**

Sprendimu teisinio reguliavimo nuostatos nėra nustatomos

1. **Laukiami rezultatai:**

Projekto „Visos dienos mokyklos modelio diegimas Molėtų pradinėje mokykloje“ atitikimas visoms finansavimo sąlygoms, kurios būtinos projektui įgyvendinti.

1. **Lėšų poreikis ir jų šaltiniai:**

Planuojama bendra projekto vertė – 225 966,00 Eur, iš jų ES fondų investicijų lėšos 85 proc. – 192 071,10 Eur, pareiškėjo lėšų dalis 15 proc. – 33 894,90 Eur.

1. **Kiti sprendimui priimti reikalingi pagrindimai, skaičiavimai ar paaiškinimai.**